stanford-oval/wikipedia huggingface dataset:
Simpsonit (8. tuotantokausi)
Jaksoluettelo > Barbaran pyörteissä (Hurricane Neddy)

Kaupungissa riehunut hurrikaani tuhoaa Flandersien talon. Kaupunkilaiset päättävät rakentaa talon uudelleen. Ned ei kuitenkaan ole tyytyväinen lopputulokseen ja saa raivokohtauksen. Nedin ajettua itsensä mielisairaalaan, paljastuu, että Ned oli lapsena ollut yliaktiivinen ja aggressiivinen. Pitkän terapian jälkeen Ned oli saatu kiltin, mikä esti Nediä purkamasta raivoa ollenkaan. Ned opetetaan purkamaan raivonsa oikein ja niin hän pääsee takaisin ihmisten ilmoille.
Jaksoluettelo > Homerin trippi (El Viaje Misterioso de Nuestro Jomer (The Mysterious Voyage of Homer))

Homer alkaa hallusinoida syötyään guatemalalaisia pippureita chilikilpailussa. Hallusinaatiossa Homer tapaa mystisen kojootin, joka käskee Homeria etsimään hengenheimolaisensa. Riideltyään Margen kanssa Homer käsittää että nainen ei ainakaan ole hänen hengenheimolaisensa. Homer lähtee talosta etsimään rauhaa majakasta. Marge saapuu majakkaan pyytämään anteeksi, ja Homer käsittää, että loppujen lopuksi Marge tosiaan on hänen hengenheimolaisensa.
Vierailevat näyttelijät: Johnny Cash
Jaksoluettelo > Perjantai-illan aave (The Springfield Files)

Leonard Nimoy nähdään alussa tarinan kertojana.
Homer viettää perjantai-iltaa Moen kapakassa ja juo itsensä juovuksiin. Hän ei voi ajaa autolla, joten hän lähtee kävellen ja eksyy metsään. Äkkiä hänen eteensä ilmestyy aavemaisesti hehkuva otus. Homer kiirehtii kotiin ja kertoo Margelle näkemästään, mutta hän ei kuitenkaan usko tätä. Seuraavana päivänä Homerin tarina löytyy paikallisesta sanomalehdestä. FBI-agentit Mulder ja Scully lukevat tarinan ja lähtevät Springfieldiin tutkiakseen tapausta. He kuitenkin toteavat Homerin puheet hölynpölyksi ja lähtevät kaupungista. Bart kertoo uskovansa Homeria ja he leiriytyvät ensi perjantaina metsään videoidakseen otuksen. Olento ilmaantuu paikalle ja he saavat kuvattua sen videolle. Seuraavana päivänä videopätkä aaveesta on tv:ssä, ja Springfieldin asukkaat kokoontuvat metsään kohtaamaan aaveen. Kun otus ilmestyy, Lisa paljastaa sen olevan oikeastaan herra Burns tullessaan tri. Rivieran luota lääkityksensä jälkeen. Ihmiset alkavat laulaa.
Vierailevat näyttelijät: Leonard Nimoy, David Duchovny ja Gillian Anderson
Jaksoluettelo > Rikolliset rinkelit (The Twisted World of Marge Simpson)

Tultuaan äänestetyksi ulos Springfieldin sijoittajattarista Marge perustaa rinkeliyrityksen. Sijoittajattaret huomaavat tämän ja iskevät takaisin hankkimalla falafelyrityksen. Homer auttaa Margea bisneksessään pyytämällä apua Fat Tonylta. Kun falafelyritys epäonnistuu mystisesti, alkaa Margelle sadella tilauksia. Fat Tony yrittää kerätä kaikki Margen tulot itselleen, mutta Marge kieltäytyy. Fat Tony lähettää kätyrinsä Simpsonin taloon, missä he kohtaavat sijoittajattarien lähettämän Japanin mafian. Kohtaaminen päättyy välienselvittelyyn näiden kahden mafian välillä.
Mafiamies Tiukkahuuli-Johnny (Johnny Tightlips) nähdään ensi kerran tässä jaksossa.
Vierailevat näyttelijät: Jack Lemmon ja Joe Mantegna
Jaksoluettelo > Lunta tupaan (Mountain of Madness)

Alussa herra Burns testaa paloharjoitusta.Kaikki ottavat sen vakavasti mutta heillä kestää 30 min päästä voimalasta.Homer pääse kuitenkin ensimmäisenä.Rohkaistakseen työntekijöitään yhteistyöhön herra Burns vie heidät kaikki vuorille, jossa työntekijät muodostuvat pareiksi. Homerille ei riitä paria muista työntekijöistä, joten hän ryhtyy herra Burnsin pariksi. Tehtävä on löytää lumisilta vuorilta mökki; mökkiin viimeiseksi löytävä pari erotetaan ydinvoimalasta.
Burns ja Homer huijaavat käyttämällä moottorikelkkaa, ja he ehtivät mökille ennen muita työntekijöitä, mutta lumivyöry hautaa mökin.He alkavat etsiä uloskäyntiä ja ovat juuri pääsemässä pois kunnes uusi lumivyöry työntää heidät takaisin mökkiin.Homer ja Burns tulevat kylmässä hulluiksi ja ajautuvat tappeluun. Tappelunsa lomassa he sytyttävät propaanisäiliön, joka räjäyttää mökin.Tällä välin työntekijät,jopa Smithers Bartin ja Lisan kanssa ovat löytäneet toisen mökin,joka onkin metsänvartijan maja.Silloin propaiini säiliöstä syntyy moottori kun Burns ja Homer ovat mökin sisällä Mökki pysähtyy metsänvartijan mökin viereen ja Burns ja Homer kiittävät toisiaan.
Jaksoluettelo > Apua taivaalta (Simpsoncalifragilisticexpiala(Annoyed Grunt)cious)

Marge menettää hiuksiaan stressin takia. Perhe päättää hankkia lastenhoitajan. Taivaalta ilmestyykin lähes täydellinen lastenhoitaja Shary Bobbins. Shary saakin lapset ryötyyn, mutta juuri kun Shary on lähdossä perhe taas ennallaan. Shary joutuu jäämään Simpsoneille. He eivät kuitenkaan enää jaksa Sharyä. Lopulta tämä alkaa itkeä. Perhe päättää piristää Sharyä kertomalla olevansa onnellisia siten, miten ovat. Shary lähtee ja perhe miettii, tapaavatkohan he enää. Shary kuitenkin juuttuu lentokoneen moottoreihin ja kuolee.
Shary Bobbins on parodia kuvitteellisesta lastenhoitaja Maija Poppasesta.
Jaksoluettelo > Urani koirana (The Itchy & Scratchy & Poochie Show)

Tikku ja Takku -show’hun tulee uusi hahmo, Piski (Poochie), yrityksenä nostaa alhaisia katsojalukuja. Bart ja Lisa saavat Homerin suostuteltua hakemaan Piskin äänirooliksi. Homer saa osan ja pääsee esiintymään julkisesti Tikun ja Takun ääninäyttelijöiden kanssa. Katsojat ottavat kuitenkin Piskin huonosti vastaan sarjassa, ja tuottajat päättävät tappaa hänet pois sarjasta. Homer kieltäytyy yhteistyöstä ja nauhoittaa erilaisen version Piskin vurosanoista. Homerille vakuutellaan että hän onnistui pitämään Piskin mukana, mutta kun jakso esitetään televisiossa, Simpsonit huomaavat, että Piski on leikattu sarjasta pois.
Jaksossa nähdään ensi kerran Lindsey Naegle ja Piski. Tämä on myös Roger Meyers Jr.:n toistaiseksi viimeinen puherooli sarjassa.
Vierailevat näyttelijät: Alex Rocco
Jaksoluettelo > Homerin fobia (Homer's Phobia)

Simpsonit yrittävät myydä vanhaa perintökalleutta keräilykaupassa, ja tutustuvat samalla Johniin, kaupan omistajaan. Simpsonit kutsuvat Johnin kotiinsa arvioimaan heidän muita tavaroitaan. Homer alkaa pitää Johnista, mutta kun Marge kertoo Johnin olevan homo, Homer kieltäytyy enää tapaamasta miestä. Myöhemmin Homer huomaa Bartin käytöksen muuttuneen ja pelkää Johnin muuttaneen hänen poikansa homoksi. Yrittäessään tehdä Bartista miehisempää Homer vie hänet metsästysretkelle, mutta kaksikko joutuu aggressiivisten porojen lauman hyökkäyksen kohteeksi. Yhtäkkiä John saapuu paikalle ja pelastaa päivän. Homer kiittää Johnia hänen henkensä pelastamisesta, ja hyväksyy tämän ystäväkseen.
Tämä oli Simpsonien neljäs jakso, joka voitti Emmy-palkinnon.
Vierailevat näyttelijät: John Waters
Jaksoluettelo > Mallivanki vapaalla (Brother from Another Series)

Sideshow Bob vapautetaan vankilasta ja hänen Cecil-veljensä palkkaa hänet valvomaan padon rakentamista. Bart epäilee, että Bobilla on jotain mielessään, ja hän hiipii Lisan kanssa miehen toimistoon. Sieltä hän löytää salkun, joka on täynnä rahaa. Bob saapuu paikalle ja yrittää todistaa syyttömyyttään, muttei saa lapsia uskomaan itseään. Sen jälkeen Cecilkin saapuu paikalle, osoittaen heitä kaikkia aseella: hänen suunnitelmansa on räjäyttää pato ja kävellä pois sen viidentoista miljoonan dollarin kanssa, minkä kavalsi projektista. Näin Bobia tietenkin syytettäisiin varkaudesta ja Cecil saisi kostonsa Bobille siitä, että Bob varasti hänen roolinsa Hassu-klovnin apulaisena. Cecil lukitsee Bobin, Bartin ja Lisan taloon, mutta he pääsevät pakoon ja onnistuvat pysäyttämään Cecilin.
Vierailevat näyttelijät: Kelsey Grammer, David Hyde Pierce
Jaksoluettelo > Kauhukakara ja lapsenpiika (My Sister, My Sitter)

Lisa haluaa aloittaa lasten vahtimisen, mutta on Margen mielestä siihen liian nuori. Flanders tarvitsee kuitenkin yllättäen lapsenvahtia, ja Lisa saa ensimmäisen työnsä. Kun Lisa saa Flandersilta kiitoksia, hän alkaa tehdä työn vakavammin. Sitten, eräänä iltana, Lisa joutuu vahtimaan Bartia ja Maggieta. Bart raivostuu, ja järjestää Lisalle joukon käytännön piloja. Kun Bart kieltäytyy menemästä nukkumaan, Lisa työntää hänet vahingossa portaita alas ja pojan käsivarsi menee sijoiltaan.
Lisa yrittää auttaa häntä viemällä hänet kottikärryillä tri Nickin luokse, mutta Bartin onnistuu pudota kottikärryistä, ja hän kierii alas mäkeä. Kaupunkilaiset ovat järkyttyneitä, mutta jo seuraavana päivänä Lisa saa seuraavat työnsä lapsenvahtina.
Jakson suomenkielinen nimi oli ennen nykyistä muotoaan Kauhukakara ja lapsenvahti.
Jaksoluettelo > Homer, olutparoni (Homer vs. The Eighteenth Amendment)

Alkoholi kielletään Springfieldissä sen jälkeen, kun Bart humaltuu vahingossa kaupungin paraatissa. Poliisipäällikkö Wiggum korvataan Rex Bannerilla, ja hän alkaa valvoa uusia lakeja ja estää Fat Tonya salakuljettamasta. Rex menestyy työssään aluksi hyvin, mutta sen jälkeen Homer ja Bart alkavat salakuljettaa alkoholia keilapallojen sisällä ja Wiggum päättää yrittää Homerin avustukella puhdistaa nimensä.
Vierailevat näyttelijät: Dave Thomas, Joe Mantegna
Jaksoluettelo > Bart - luottohenkilö (Grade School Confidential)

Martin on kutsunut luokkatoverinsa syntymäpäiväjuhliinsa. Milhouse oksentaa pomppulinnaan syötyään ostereita, ja muutkin vieraat alkavat voida pahoin. Rehtori Skinner ja Edna Krabappel ajautuvat syntymäpäiväjuhlissa keskusteluun ja tuntevat kiinnostusta toisiaan kohtaan, ja lopulta he ajautuvat suhteeseen. He yrittävät pitää sen salassa, mutta Bart näkee heidän suutelevan toisiaan. Seuraavana päivänä he kuulevat Bartin kertovan tapauksesta luokkatovereilleen, mutta he onnistuvat hiljentämään pojan.
Bartista tulee opettajansa ja rehtorinsa juoksupoika; hän alkaa kuljettaa heidän välisiään rakkauskirjeitä, mutta tylsistyy pian, ja lukitsee Skinnerin ja Krabappelin talonmiehen huoneeseen. Tieto näiden kahden välisestä suhteesta vyöryy joka puolelle kaupunkia, ja ylitarkastaja Chalmers antaa hänelle kaksi vaihtoehtoa; joko hän lopettaa suhteen tai hänet erotetaan. Skinner ja Krabappel lukittautuvat koulurakennukseen, eivätkä suostu tulemaan ulos ennen kuin heidän suhteensa hyväksytään. Lopuksi Skinner myöntää olevansa oikeastaan neitsyt.
Jaksoluettelo > Postia Bartille (The Canine Mutiny)

Bart saa luottokortin ja ostaa uuden hyvin koulutetun Laddie-koiran, mutta kun Bart ei pysty maksamaan luottokorttiostoksiaan, pankki päättää ulosottaa Laddien. Laddien antamisen sijaan Bart antaa ulosottomiehille Pukin pikku apurin. Syyllisyydentuntoinen Bart luovuttaa Laddien poliiseille ja alkaa etsiä omaa koiraansa, jonka löytää lopulta sokean miehen talosta. Bart yrittää siepata koiransa, mutta sokea mies kutsuu poliisit. Kun poliisit saapuvat paikalle, nyt poliisikoiraksi ryhtynyt Laddie haistaa marihuanaa miehen taskussa. Bart pääsee lähtemään kotiin oman koiransa kanssa ja poliisit jäävät polttamaan pilveä ja kuuntelemaan reggaeta sokean miehen kanssa.
Jaksoluettelo > Vanha kettu (The Old Man and the Lisa)

Herra Burns menettää rikkautensa huonon sijoituksen takia. Hänellä ei pärjää enää hyvin yksin, joten hänet määrätään Springfieldin vanhainkotiin. Uutta asuinympäristöään vihaava herra Burns kuitenkin vannoo hankkivansa rikkautensa vielä takaisin.
Samassa herra Burns näkee Lisan keräämässä kierrätyskelpoista tavaraa ja tajuaa, kuinka vastakohtaisia he ovat. Burns uskoo, että syy hänen rahojensa menettämiseen oli se, että hän oli myötäilijöiden ympäröimä. Herra Burns pyytää Lisaa auttamaan häntä, ja Lisa esittelee hänelle kierrätyksen salat. Kierrätyskelpoista tavaraa keräämällä herra Burns saa nopeasti kasaan tarpeeksi rahaa, jolla hän ostaa kierrätyskeskuksen. Todellisuudessa tämä keskus kaappaa kaiken vedenalaisen elämän ja jauhaa sen kaikkeen kelpaavaksi mönjäksi. Lisa on kauhistunut. Burns saa pian rikkautensa takaisin ja ostaa ydinvoimalansa takaisin.
Vierailevat näyttelijät: Bret Hart
Jaksoluettelo > Margeen me luotamme (In Marge We Trust)

Marge on huolissaan siitä, ettei pastori Lovejoy ajattele seurakuntalaistensa tarpeita, ja ryhtyy kirkon uudeksi neuvonantajaksi. Kun Marge kerää uskollisia seuraajia, Lovejoy alkaa pelätä, että hänestä on tullut "paimen ilman lampaita".
Sillä välin Homer löytää vanhan japanilaisen tuotteen, "Mr. Sparklen", astianpesuaineen, jossa on logo joka muistuttaa häntä erehdyttävästi. Kun hän soittaa tuotteen valmistaneeseen tehtaaseen, hän saa kuulla Mr. Sparklen olevan kahden yrityksen logon risteytys.
Samaan aikaan Marge ei pysty auttamaan Ned Flandersia hänen kriisissään ja kutsuu Lovejoyta apuun. Lovejoy ratkaisee ongelman heti ja saa taas seurakuntalaisten kiinnostuksen itselleen.
Vierailevat näyttelijät: Denise Kumagal, Karen Maruyama, Sab Shimono ja Gedde Watanabe
Jaksoluettelo > Vihamies (Homer's Enemy)

Frank Grimes, Springfieldin ydinvoimalan uusi työntekijä, on ahkera ja kovasti työskentelevä mies, joka ei ole koskaan elämässään pitänyt taukoa. Työnsä lomassa hän tapaa Homerin ja alkaa heti tuntea vastenmielisyyttä hänen asennettaan ja olemustaan kohtaan.
Sillä välin Bart osallistuu huutokauppaan ja ostaa hylätyn tehtaan yhdellä dollarilla, ja alkaa käyttää tehdasta leikkimiseen Milhousen kanssa.
Ydinvoimalassa Homer yrittää voittaa Grimesin arvostuksen puoleensa kutsumalla hänet perhepäivälliselle, mutta kun Grimes näkee Homerin kodin ja alkaa inhota tätä entistä enemmän. Imitoidessaan Homerin käytöstä työssä hän ajautuu pois hallinnasta, aiheuttaa itselleen sähköiskun ja kuolee.
Jaksoluettelo > Simpsoneiden sivuraiteilla (The Simpsons Spin-Off Showcase)

Troy McClure juontaa show’n, joka esittelee kolme ideaa Simpsoneiden spin-off-sarjoiksi:
Päällikkö Wiggum P.I. - Päällikkö Wiggum ja Seymour Skinner ovat etsiviä New Orleansissa
Rakkausautomaatti-isoisä - Isoisän sielu menee Moen Rakkausautomaattiin
Simpsoneiden perheen Smile-Time-varieteetunti - Simpsonit juontavat 1970-luvun varieteen. Lisa on korvattu aikuisella blondilla, mutta tämän kuullaan kuitenkin kutsuvan itseään Lisaksi.
Vierailevat näyttelijät: Tim Conway ja Gailard Sartain
Jaksoluettelo > Lisan oma sota (The Secret War of Lisa Simpson)

Bart rikkoo kaupungin kaikki ikkunat, ja hänet viedään sotilasakatemiaan. Nähtyään koulun Lisakin haluaa sinne. Hänestä tulee koulun ensimmäinen naiskadetti, ja hän saa siksi oman parakin. Pojat protestoivat, ja Bart lakkaa puhumasta siskolleen. Myöhemmin Bart pyytää siskoltaan salaa anteeksi ja auttaa tätä valmistautumaan kokeeseen. Lisalla on vaikeuksia kokeen suorittamisessa, mutta Bartin kannustamana hän pääsee läpi.
Vierailevat näyttelijät: Willem Dafoe
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Sota-ajan hallitus

Sota-ajan hallitus on hallitus, jonka tehtävänä on hallita sodan ajan. Sota-ajan hallitukset ovat tyypillisesti laajapohjaisia, joko yhteishallituksia kaikista valtiopäivillä edustettujen puolueiden edustajista koottuja tai mahdollisimman laajapohjaisia, jolloin oppositio on pieni[lähde? ]. Toinen sota-ajan hallituksen piirre on se, että ulkopolitiikasta ja puolustuspolitiikasta sodankäyntiä koskien päättävät tosiasiassa melko harvat hallituksen jäsenet, niin sanottu hallituksen sisäpiiri salassapidon ja päätöksenteon nopeuden takaamiseksi[lähde? ].
Stutterheim

| Stutterheim |
| --- | --- |

Valtio:  Etelä-Afrikka
Provinssi:  Itä-Kap
Perustettu:  1876
Pinta-ala:  
 – Kokonaispinta-ala:  121 km²
Korkeus:  849 m
Väkiluku (2011):  24 672
 – Väestötiheys:  203 as./km²
Infobox OKVirheellinen NIMI-arvo: 
Stutterheim on kaupunki Etelä-Afrikassa Itä-Kapin provinssissa. Kaupungissa oli noin 24 700 asukasta vuoden 2011 väestönlaskennassa.
Ilmasto

Stutterheimissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin kuivaa ja leutoa. Vuoden keskilämpötila on noin 17 °C ja keskimääräinen sademäärä 790 millimetriä. Helmikuu on lämpimin kuukausi. Silloin vuorokauden keskilämpötila on noin 20 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on helmikuu, jolloin sataa keskimäärin noin 110 millimetriä. Heinäkuu puolestaan on kuivin kuukausi. Silloin keskimääräinen sadanta on 17 millimetriä.
Työstä ja taistelusta

| Työstä ja Taistelusta Kaisa Korhonen |
| --- | --- | --- |

Studioalbumin tiedot
 Julkaistu: 1970
 Tyylilaji: folk, työväenmusiikki
 Levy-yhtiö: Love Records (LRLP 22)
Kaisa Korhosen muut julkaisut
| Kaisa Korhonen 1969 | Työstä ja Taistelusta 1970 | Maamme Lauluja 1977 |
Työstä ja taistelusta on Kaisa Korhosen toinen studioalbumi, joka julkaistiin 1970. Levyllä kuullaan lauluja, jotka Hanns Eisler on säveltänyt Bertolt Brechtin runoihin.
Kappaleet

Solidaarisuuslaulu – 1.51
Yhteisrintama – 2.48
Balladi ”Juutalaisnarttu” Marie Sandersista – 1.56
Ilotytön Laulu – 2.22
Laulu rahan virkistävästä vaikutuksesta – 4.11
Kommunismin ylistys – 1.14
Laulu Moldausta – 1.18
Kommunardien päätökset – 2.51
Legenda kuolleesta sotilaasta – 5.02 (säv. Bertolt Brecht)
Laulu sotilaan vaimosta – 2.20
Rauhanlaulu – 1.29
Kaikin voimme voittaa – 1.54
Työläisäidin kehtolauluja I–IV – 6.04
Kokoonpano

Kaisa Korhonen – laulu
Ilkka Willman – basso
Eero Ojanen – piano
Esko Rosnell – rummut
Juhani Aaltonen – huilu, tenorisaksofoni
Kaj Backlund – trumpetti
kuoro – Anna-Liisa Autio, Kaj Chydenius, Kirsi Neuvonen, Kristiina Repo, Tuomas Vesterinen
Sippolan kirkko

| Sippolan kirkko |
| --- | --- |

Sijainti:  Sippola, Kouvola
Koordinaatit:  60°44′22″N, 026°59′54″E
Seurakunta:  Kouvolan seurakuntayhtymän Anjalankosken seurakunta
Rakentamisvuosi:  1878–1879
Suunnittelija:  C. J. von Heideken
Materiaali:  tiili
Istumapaikkoja:  n. 1 000
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sippolan kirkko on Kouvolassa, Sippolan kirkonkylällä sijaitseva punatiilikirkko. Kirkko kuuluu Kouvolan seurakuntayhtymän Anjalankosken seurakunnan tiloihin ja toimii nykyään seurakunnan pääkirkkona.
Kirkon on suunnitellut turkulainen arkkitehti C. J. von Heideken ja se rakennettiin vuosina 1878–1879. Uusgoottilaista arkkitehtuuria edustava rakennus on muodoltaan pitkäkirkko. Kirkkoa on korjattu vuosina 1903 ja 1927. Sinne mahtuu noin tuhat henkeä.
Kristuksen kirkastusta esittävän alttaritaulun on maalannut turkulainen Aleksandra Såltin. Sippolaan taulu sijoitettiin 1887. Kirkontornin neljästä kellosta kaksi on peräisin jo Sippolan varhemmasta 1700-luvulla rakennetusta kappelista. Suuremmat kaksi kelloa saatiin lahjoituksena vuonna 1911.
Historia > Ensimmäinen kappeli

Sippolan alue kuului 1600-luvun puolivälissä Vehkalahden pitäjään, jonka ainoa kirkko Vehkalahden kirkko sijaitsi aivan pitäjän eteläosassa. Sippolasta oli hyvin pitkä matka sinne, joten paikallisten keskuudessa levisi ajatus oman kirkon rakentamisesta. Hankkeen käynnisti Sippolan kartanon päämies, valtaneuvos Lorentz Creutz, kuninkaan hyväksymänä. Talvikäräjillä vuonna 1664 päätettiin, että paikallisten kylien asukkaiden täytyy kuljettaa tukkeja ja muita tarvikkeita kirkon rakentamiseen, rangaistuksen uhalla. Kappeli rakennettiin Sippolan kartanon läheisyyteen. Vuonna 1668 kappelissa pidettiin ensimmäiset jumalanpalvelukset. Jo vuonna 1665 Sippolan kartanoon muutti pastori ja lukkari vakituisiksi saarnaajiksi, mutta heidän jälkeensä kirkolla ei ollut vakituista pappia, vaan Vehkalahden kappalaiset kävivät aina ehtiessään saarnaamassa Sippolassakin. Sippolan ensimmäinen kappeli oli kooltaan pieni, 14 metriä pitkä ja 9,5 metriä leveä. Kappeli sijaitsi nykyisen von Daehnin hautakappelin vieressä, paikalla kasvaa kuusia.
Historia > Toinen kappeli

Isovihan jälkeen ensimmäinen kappeli oli rapistunut jo lähes käyttökelvottomaan kuntoon. Seinät olivat rappeutuneet ja lahonneet, hirret lohkeilleet ja katto vuoti. Korjaaminenkin olisi ollut hyvin hankalaa, sillä seinät eivät olisi kestäneet katon paikkaajia. Niinpä aloitettiin uuden kirkon rakentaminen vähän matkan päähän, korkeammalle paikalle. Sippolan kartanon päämies, kreivi Johan Creutzin leski Gertrud Sofia von Treyden ei avustanut kirkon rakentamisessa lainkaan, eivätkä myöskään Vehkalahden emäseurakuntalaiset, joten siitä tuli hankala työ paikallisille. Ammattitaitoiset kirvesmiehet vaativat suurta palkkaa, rauta- ja lasitarvikkeet oli maksettava itse. Lopulta lukuisien velanottojen ja paikallisten uhrautuvaisuuden ansiosta kappeli valmistui vuonna 1737. 15-metrinen kellotapuli oli rakennettu jo isovihan aikoina. Uusi kappeli oli jonkin verran edellistä suurempi, pituudeltaan ja leveydeltään 19,5 metriä. Kappelia laajennettiin vuonna 1812, rakennusmestarina toimi Perttu Gunnari, joka oli hiljattain ollut mestarina Kymin kirkon laajennuksessa.
Historia > Oma pappi Sippolaan?

Uuden kappelin valmistuttua kävi Vehkalahden seurakunnan kappalainen joka kolmas sunnuntai pitämässä jumalanpalveluksia kappelikirkossa. Muina aikoina pappia oli hyvin vaikeaa saada paikkakunnalle, sillä Vehkalahden kirkolle oli Sippolasta pitkä matka ja hankalat kulkuyhteydet. Sippolalaiset eivät olleet tyytyväisiä tähän, joten vuonna 1749 anottiin Haminan konsistorilta vakituista pappia Sippolaan. Konsistorin asettamat vaatimukset palkkausasioista olivat kuitenkin niin suuret, että päätettiin vielä pitäytyä vanhassa järjestelyssä. Anomusta vakituisesta papista yritettiin tuoda esille uudelleen useina vuosina, tuloksetta. Vehkalahtelaiset vastustivat pyyntöä, sillä he eivät halunneet sippolalaisten avustusten loppuvan. Vuonna 1766 koko Vehkalahden seurakunnan väkiluku oli 2462 henkilöä, joista Sippolan kappelin alueella (Enäjärvi, Kaipiainen, Liikkala, Hirvelä, Sippola, Ruotila, Viiala ja Mämmälä) asui 1330 henkilöä, joten tarve omalle papille oli suuri. Sippolalainen ylioppilas Jacob Siponius saarnasi vuosina 1774-1775 vapaaehtoisena Sippolan kappelissa niinä pyhinä, jolloin Vehkalahden kappalainen J.W. Solitander ei ollut paikalla. Vihdoin vuonna 1781 sippolalaiset saivat tahtonsa läpi ja syntyi uusi pitäjänapulaisen virka. Virkaan määrättiin aiemmin Virolahdella armovuoden saarnaajana toiminut ylioppilas Samuel Orrström, joka aloitti tehtävänsä vapun jälkeen vuonna 1782.
Uusi kartanonherra Johan von Daehn vastusti Orrströmin oleskelua Sippolassa, sillä hänelle olisi riittänyt aiempi käytäntö. Uusi pappila oli myös rakennettu kartanon maille ilman lupaa. Vaikka von Daehn yritti anoa Haminan konsistorilta Orrströmin siirtoa muualle, niin aiempien painavien syiden ja vaikeuksien takia konsistori ei katsonut aiheelliseksi Orrströmin erottamista. Orrströmin ei onnistunut saada hyvää mainetta muidenkaan paikkakuntalaisten keskuudessa johtuen hänen epäsäännöllisestä elämäntavastaan ja juopottelusta. Hänellä kertyi useita laiminlyöntejä töitään kohtaan, ja vuonna 1788 Haminan konsistori määräsi Orrströmin luopumaan virastaan ja lähtemään paikkakunnalta. Samalla pitäjänapulaisen virka lakkautettin ja vanhaan toimintamalliin palattiin jälleen. Orrström jatkoi töitään kappalaisena Pyhtäällä, josta hänet vuonna 1795 erotettiin ja palautettiin kotiseudulleen Ruotsin puolelle.